رایس: هند او پاکستان باید له یوه بل سره تفاهم وکړي او په گډه اقدام وکړی
د متحده ایالاتو خارجه وزیری کانډو لیزا رایس د پاکستان نه غوښتي دي چی د ممبی د ټروریسټی حملو  په تحقیقاتو کی د همکاری په کولو سره په خپل
د امریکا ږغ خبریال پاولا وولفسن رپوټ راکوی چی کانډولیزا رایس پهخپلو مرکو کی په دې خبری ټینگار کړی دی چی د پاکستان حکومت باید مشخصگامونه پورته کړی. د امریکا خارجه وزیره تېره هفته هند او پاکستان دواړوته ولاړه او کوښښ یې وکړ چی د ممبی د هغی محاصرې نه وروسته چی څه د پاسه١٧٠ تنه پکښی ووژل سول د دواړو هیوادونو ترمنځ تاتریخوالی کم کړی. د هندمقاماتو ویلي دي چی دوی په دې عقیده دي چی دغو ټروریسټانو د پاکستان سهراړېکی درلودل. د پاکستان مشران د هغوی سره پر هر ډول اړېکو درلودلو باندیمنکر دی. مگر خارجه وزیری رایس وویل پاکستان په دې پلمه په تحقیقاتو کی لههمکاری کولو څخه ځان نه سی خلاصولای. "ما د پاکستان مشرانوته وویل چی دا استدلال د منلو وړ نه دی چی دوی وایی دغو کسانو له حکومتسره اړېکی نه درلودل. په حقیقت کی تاسی د ټولو هغو کسانو د عمل مسولیت لریچی ستاسی له خاوري څخه یې عمل کړی وي او دا مهمه نه ده چی ستاسی له دولتیې سره یې اړېکی درلودل کنه. خارجه وزیری رایس په دې هفته کی د اې بی سی لهټلوېزیونی پروگرام سره په خبرو کی وویل هند دا حق لری چی د ممبی د حملوپه مقابل کی موثر اقدام وکړی." مگر دې وویل چی هر اقدام ته حد او اندازهسته: "زه په دې پوهېږم چی په هند کی د ممبی ټروریسټی حملوڅونه خلک په غوسه کړي دي. په حقیقت کی دا ماته هم تر یوې اندازې پوري لکهپه متحده ایالاتو کی د سپټامبر د یوولسمی د ټروریسټی حملو په څېر ښکارهسوې. زه په یقین سره په دې حقیقت پوهېږم. مگر په دې قضیه کی هند داسیاقدامات کولای سی چی احتمال لری وضع نوره هم پسی خرابه کړی." رایس پر دېخبری ټینگار وکړ چی هند او پاکستان همکاری کولو ته ضرورت لری او دې خبریته یې اشاره وکړه چی هند او پاکستان باید له یوه بل سره تفاهم وکړي او پهگډه اقدام وکړی. د متحده ایالاتو منتخب جمهور ریس بارک اوباما د این بی سی لهټلوېزیونی شبکې سره په خبرو کی وویل دا په سیمه کی د هر هیواد دپاره مهمهده چی د گډ ټروریسټی تهدید سره د مقابلې دپاره گډ کار سرهوکړی. "موږ په سیمه کی د پاکستان، هند او افغانستان دحکومتونو ترمنځ یوې ستراتیژیکی انډیوالی ته ضرورت لرو څو هغه توندروان،ټروریسټان او افراطیان له منځه یوسو چی اډې او کمپونه یې جوړ کړي دي اوداسی عملیات کوی چی ټوله بین المللی ټولنه تهدیدوی." منتخب جمهور ریس اوباما وویل دپاکستان مشرانو همکاري ښودلې ده. ده وویل دوی په دغه تهدید پوهېږی اوزیاته یې کړه چی دی هیله لری د پاکستان او متحده ایالاتو ترمنځ د همکاریکولو داسی نیژدې اړیکی ټینگ وي چی د دواړو هیوادونو امنیت ته گټهوروسوی. د بلی خوا د هند د ممبی په ښار کی ویر او ماتم دوام لری او د یهودوټولني ته د مهارشترا د ایالت گورنر خپله خواخوږی څرگنده کړه. د تاج محل لههوټل سره نیژدې د ایلیاهو په کنیسه کی ویناگاني کېدلې. د مهارشترا گورنرایس سي جامیر د یهودو له ټولنی سره، چی تقریبا څلور زره نفوس لری، خپلملاتړ څرگند کړ. گورنر جامیر وویل: "نړۍ په حیرانیتااو غوسې سره عکس العمل وښود. دغه ټروریسټان ایډیالوژی نه لری، مذهب نهلري، عقیده نه لري، زړه سوی نه لری." د ټروریسټانو د عملیاتو په اثر په سلهاو بېنگاه خلک وژل سوي او په سل هاو کورنۍ تباه سوي دی. دا صحنه بېخی دلیدلو نه ده چی سړی گوري ټروریسټانو یو دوه کلن ماشوم څوارلس ساعته بنديساتلی او مور او پلار یې ورته وژلي وي. په دغو یو ساعت مراسمو کی تقریبادریو سوو تنو برخه درلوده . ددغه ځای څخه تقریبا یو ساعت د موټر په فاصلهد مېهم د اورگاډي سټېشن دی. په هغه ځای کی دوه نیم کاله مخکی په اورگاډوکی د بمونو د چاودنو په اثر ٢٠٩ تنه ووژل سول. د بمونو هغه حملې دلشکر طیبه ډلي کړي وې او گومان کېږی چی د ممبی حملې به هم دغی ډلی تنظیمکړي وي. مگر بین المللی ټولني د مېهم د ټروریسټی پېښو ته په دغه اندازهتوجه ونه کړه او ځینی وایی چی هغو حملو پر عادي هندیانو باندی اغېزهوکړه او د هند د کاروبار څښتنانو، خارجی سیلانیانو او مهمو هوټلونو ته یېتاوان ونه رساوه ځکه یې نو چندانی چا ږغ وانه ورېدی.